b"\n_START_ARTICLE_\nV\xc3\xaddua borda\n_START_SECTION_\nDistribuci\xc3\xb3 i h\xc3\xa0bitat\n_START_PARAGRAPH_\nAquesta planta \xc3\xa9s nativa de zones temperades i es troba a tota Europa aix\xc3\xad com a parts d'\xc3\x80sia. _NEWLINE_La v\xc3\xaddua borda es troba a erms, camps conreats i a la vora dels camins. Tot i que pot viure en zones humides, com marjals, tolera tamb\xc3\xa9 condicions seques. Creix tamb\xc3\xa9 i als prats de muntanya fins a una altitud de 1.500 m. _NEWLINE_Aquesta planta \xc3\xa9s molt similar a altres esp\xc3\xa8cies dels g\xc3\xa8neres Succisa i Scabiosa.\n_START_SECTION_\nDescripci\xc3\xb3\n_START_PARAGRAPH_\nLa v\xc3\xaddua borda creix fins a una al\xc3\xa7ada de quasi un metre. Les fulles formen una roseta basal._NEWLINE_Les flors s\xc3\xb3n d'un color violeta clar molt delicat. Es semblen for\xc3\xa7a a les flors de la mossegada del diable per\xc3\xb2 s\xc3\xb3n m\xc3\xa9s aplanades. El fruit de la v\xc3\xaddua borda \xc3\xa9s pelut i amb forma de cilindre. _NEWLINE_Es coneix tamb\xc3\xa9 amb els noms d'escabiosa borda, escabiosa negra i herba del mal de masclit.\n_START_SECTION_\nUsos medicinals\n_START_PARAGRAPH_\nEn l'antiga medicina herbal, la v\xc3\xaddua borda es feia servir per tractar malalties de la pell com l'\xc3\xa8czema._NEWLINE_Altres usos_NEWLINE_\xc3\x89s utilitzada per fer la beguda tradicional de la ratafia."